Haatspraak-saak teen BLF voor gelyksheidshof | Netwerk24
Deur Werner Beukes 17 September 2019 11:49
Die vakbond Solidariteit het Dinsdag in die gelyksheidshof in Johannesburg aangevoer dat die uitlatings deur die BLF ná die tragiese dood van vier leerlinge van die Hoërskool Driehoek in Vanderbijlpark op haatspraak, lastering en diskriminasie neerkom.
Adv. Dirk Groenewald vir Solidariteit en BLF-leier Andile Mngxitama voor die hofverrigtinge. Foto: Werner Beukes
Netwerk24 Foto: Werner Beukes
Andile Mngxitama, BLF-leier, was Dinsdag in die hof om namens die BLF-lede Lindsay Maasdorp en Zwelakhe Dubasi op te tree nadat die saak in Augustus uitgestel moes word toe niemand van die BLF of hul regsverteenwoordigers in die hof teenwoordig was nie.
Die twee BLF-lede het op sosiale media die dood van die leerlinge gevier en gesê dis is 'n gepaste straf vir wit mense en hul kinders.
"Daar is nie 'n groter vorm van haat as om die dood van 'n ander te vier, veral as dié wat gesterf het onskuldige kinders is nie," het adv. Dirk Groenewald, vir Solidariteit, voor regter Ratha Mokgoatlheng geargumenteer.